Αμερικανική Αστρονομική Εταιρεία

Η Αμερικανική Αστρονομική Εταιρεία (American Astronomical Society, AAS), είναι η κυριότερη εταιρεία επαγγελματιών αστρονόμων στις Ηνωμένες Πολιτείες Αμερικής και έδρα της είναι η πρωτεύουσα της χώρας Ουάσινγκτον. Ο κυριότερος σκοπός της AAS είναι να προάγει την έρευνα στην αστρονομία και στους στενά συνδεόμενους με αυτή επιστημονικούς κλάδους, ενώ δευτερεύων σκοπός είναι η ενίσχυση της εκπαιδεύσεως στην αστρονομία.

Ιστορία
Η Εταιρεία ιδρύθηκε το 1899 χάρη στις προσπάθειες του Τζωρτζ Έλερυ Χέιλ, με την επωνυμία «Αστρονομική και Αστροφυσική Εταιρεία της Αμερικής». Το καταστατικό της γράφτηκε από τους Χέιλ, Τζωρτζ Κόμστοκ, Έντουαρντ Μόρλυ, Σάιμον Νιούκομπ και Έντουαρντ Τσαρλς Πίκερινγκ, οι οποίοι μαζί με 4 άλλους απετέλεσαν και το πρώτο Δ.Σ. της Εταιρείας, με τον Νιούκομπ ως τον πρώτο πρόεδρο. Τα αρχικά μέλη ανέρχονταν σε 114. Η Εταιρεία έλαβε το σημερινό όνομά της το 1915.

Τα μέλη της AAS αυξάνονταν συνεχώς και σήμερα φθάνουν τις 7.000. Είναι αστρονόμοι, φυσικοί, μαθηματικοί, γεωλόγοι, μηχανικοί και άλλοι, των οποίων τα ερευνητικά ενδιαφέροντα εμπίπτουν μέσα στο φάσμα των θεμάτων που συναποτελούν τη σύγχρονη αστρονομία.

Τομείς
 Ο Τομέας Πλανητικών Επιστημών (DPS) υποστηρίζει έρευνες στην πλανητολογία και την εξερεύνηση του Ηλιακού Συστήματος.
 Ο Τομέας Δυναμικής Αστρονομίας (DDA) υποστηρίζει έρευνες στη δυναμική (τροχιές, δυναμική εξέλιξη και ιστορία) των αστρονομικών συστημάτων, από την κλίμακα του Ηλιακού Συστήματος μέχρι τα υπερσμήνη γαλαξιών σε κοσμολογικές κλίμακες.
 Ο Τομέας Αστροφυσικής Υψηλών Ενεργειών (HEAD) υποστηρίζει τη μελέτη των γεγονότων υψηλών ενεργειών, υποατομικών σωματιδίων, σχετικιστικών βαρυτικών πεδίων και των συναφών με αυτά φαινομένων στο αστρονομικό Σύμπαν.
 Ο Τομέας Ιστορικής Αστρονομίας (HAD) υποστηρίζει τη μελέτη θεμάτων σχετικών με την ιστορία της αστρονομίας και την έρευνα με χρήση ιστορικών αστρονομικών αρχείων για τηνεπίλυση σημερινών αστρονομικών προβλημάτων.
 Ο Τομέας Ηλιακής Φυσικής (SPD) υποστηρίζει τις μελέτες στην ηλιακή φυσική (αστροφυσική έρευνα του Ήλιου) και σχετικά με τις αλληλεπιδράσεις της με το Ηλιακό Σύστημα και τη Γη.
 Το 2012 δημιουργήθηκε ένας νέος τομέας, ο Τομέας Εργαστηριακής Αστροφυσικής (LAD), με στόχο την προώθηση της κατανοήσεως του Σύμπαντος δια της προαγωγής θεμελιωδών πειραματικών ερευνών πάνω στις υποκείμενες διαδικασίες που διαμορφώνουν το Σύμπαν.

Εκδόσεις
Η Αμερικανική Αστρονομική Εταιρεία εξέδιδε μέχρι τα τέλη της δεκαετίας του 2000 δύο από τα κορυφαία ερευνητικά επιστημονικά περιοδικά αστρονομίας στον κόσμο, τα The Astronomical Journal και The Astrophysical Journal. Σήμερα τα εκδίδει το Ινστιτούτο Φυσικής (IOP), αλλά η Εταιρεία παραμένει η ιδιοκτήτριά τους. Επίσης, εκδίδει ή επιβλέπει την έκδοση των εξής τριών πιο εξειδικευμένων περιοδικών:

 Astronomy Education Review
 Bulletin of the American Astronomical Society
 Icarus

Βραβεία
 Henry Norris Russell Lectureship, για επιτεύγματα μιας ζωής στην αστρονομία
 Βραβείο Αστρονομίας Newton Lacy Pierce, για εξέχουσα πρώιμη σταδιοδρομία στην παρατηρησιακή αστρονομία
 Βραβείο Αστρονομίας Helen B. Warner, για εξέχουσα πρώιμη σταδιοδρομία στη θεωρητική αστρονομία
 Βραβείο Beatrice M. Tinsley, για δημιουργική ή καινοτόμο συνεισφορά στην αστρονομία
 Βραβείο Joseph Weber για την Αστρονομική Οργανολογία
 Βραβείο Αστροφυσικής Dannie Heineman (απονέμεται από κοινού με το Αμερικανικό Ινστιτούτο Φυσικής)
 Βραβείο George Van Biesbroeck, για εξαιρετικές υπηρεσίες προς την αστρονομία
 Βραβείο Αστρονομίας Annie J. Cannon (απονέμεται από κοινού με την Αμερικανική Ένωση Γυναικών Πανεπιστημιακών), για εξέχουσα πρώιμη σταδιοδρομία γυναίκας αστρονόμου
 Βραβείο Αστρονομικής Συγγραφής Chambliss, για συγγραφή επί θεμάτων αστρονομίας απευθυνόμενη προς ακαδημαϊκό κοινό
 Φοιτητικό Βραβείο Επιτεύγματος στην Αστρονομία Chambliss, για υποδειγματική έρευνα από προπτυχιακούς ή μεταπτυχιακούς φοιτητές 
 Βραβείο Επιτεύγματος Ερασιτέχνη Chambliss για υποδειγματική έρευνα από ερασιτέχνη αστρονόμο
 Βραβείο για την Εκπαίδευση της AAS, για εξέχουσες συνεισφορές στην αστρονομική εκπαίδευση (πρώην γνωστό ως «Βραβείο Ιδρύματος Annenberg)

Παρόμοια βραβεία απονέμονται από τους Τομείς της Εταιρείας, όπως τα:

 Βραβείο Gerard P. Kuiper του Τομέα Πλανητικών Επιστημών (DPS), για επιτεύγματα μιας ζωής στην πλανητολογία
 Βραβείο Harold C. Urey του DPS, για εξέχουσα πρώιμη σταδιοδρομία στην πλανητολογία
 Βραβείο Masursky, του DPS, για εξέχουσα υπηρεσία προς την πλανητολογία
 Βραβείο Brouwer, του Τομέα Δυναμικής Αστρονομίας, για επιτεύγματα μιας ζωής στη δυναμική αστρονομία
 Βραβείο Bruno Rossi, του Τομέα Αστροφυσικής Υψηλών Ενεργειών, για σημαντική πρόσφατη συνεισφορά στον αντίστοιχο κλάδο
 Βραβείο LeRoy E. Doggett, του Τομέα Ιστορικής Αστρονομίας, για έργο στην ιστορία της αστρονομίας
 Βραβείο George Ellery Hale, του Τομέα Ηλιακής Φυσικής (SPD), για επιτεύγματα μιας ζωής στην ηλιακή αστρονομία
 Βραβείο Karen Harvey, του SPD, για εξέχουσα πρώιμη σταδιοδρομία στην ηλιακή αστρονομία

 Κατάλογος προέδρων 

 Σάιμον Νιούκομπ (1899–1905)
 Έντουαρντ Τσαρλς Πίκερινγκ (1905–1919)
 Φρανκ Σλέσινγκερ (1919–1922)
 Γουίλιαμ Γουάλας Κάμπελ (1922–1925)
 Τζωρτζ Κάρυ Κόμστοκ (1925–1928)
 Έρνεστ Γουίλιαμ Μπράουν (1928–1931)
 Γουόλτερ Σύντνεϋ Άνταμς (1931-1934)
 Χένρυ Νόρις Ράσελ (1934-1937)
 Ρόμπερτ Γκραντ Άιτκεν (1937-1940)
 Τζόελ Στέμπινς (1940-1943)
 Χάρλοου Σάπλεϋ (1943-1946)
 Όττο Στρούβε (1946-1949)
 Άλφρεντ Χάρισον Τζόυ (1949-1952)
 Ρόμπερτ Ρέυνολντς ΜακΜάθ (1952-1954)
 Ντόναλντ Χάουαρντ Μένζελ (1954-1956)
 Πωλ Γ. Μέριλ (1956-1958)
 Τζέραλντ Μωρίς Κλέμενς (1958-1960)
 Λύμαν Σπίτσερ (1960-1962)
 Κάρλαϋλ Σμιθ Μπηλς (1962-1964)
 Λήο Γκόλντμπεργκ (1964-1966)
 Μπενγκτ Στρέμγκρεν (1966-1967)
 Άλμπερτ Χουίτφορντ (1967-1970)
 Μάρτιν Σβάρτσιλντ (1970-1972)
 Μπαρτ Μποκ (1972-1974)
 Ρόμπερτ Πωλ Κραφτ (1974-1976)
 Μάργκαρετ Μπέρμπιτζ (1976-1978)
 Άιβαν Ρ. Κινγκ (1978-1980)
 David Sutphin Heeschen (1980-1982)
 Άρθουρ Ντ. Κόουντ (1982-1984)
 Μάαρτεν Σμιντ (1984-1986)
 Μπέρναρντ Φ. Μπερκ (1986-1988)
 Ντόναλντ Όστερμπροκ (1988-1990)
 Τζων Ν. Μπακώλ (1990-1992)
 Σίντνεϋ Γουλφ (1992-1994)
 Φρανκ Σου (1994-1996)
 Andrea K. Dupree (1996-1998)
 Ρόμπερτ Ντ. Γκερζ (1998-2000)
 Ανέιλα Σάρτζεντ (2000-2002)
 Κάθριν Α. Πιλατσόφσκι (2002-2004)
 Ρόμπερτ Κίρσνερ (2004-2006)
 Τζ. Κραίγκ Γουήλερ (2006-2008)
 Τζων Χούκρα (2008-2010)
 Ντέμπρα Έλμεγκρην (2010-2012)
 Ντέιβιντ Χέλφαντ (2012–2014)
 Meg Urry (2015-2016)
 Κριστίν Τζόουνς-Φόρμαν (2016-2017)
 Μέγκαν Ντόναχιου (2017–2018)

Εξωτερικοί σύνδεσμοι

 Επίσημος ιστότοπος

Αμερικανικη
Αστρονομικη Εταιρεια